b'\n_START_ARTICLE_\nFolk er folk\n_START_PARAGRAPH_\nFolk er Folk er en ideell organisasjon etablert i 2010 for \xc3\xa5 arbeide mot hva de anser er urettferdig behandling av romfolk og rumenere i Norge. _NEWLINE_Organisasjonen ble landskjent v\xc3\xa5ren/sommeren 2012. I mars 2012 begynte Folk er folk \xc3\xa5 dele ut l\xc3\xb8pesedler med overskriften \xc2\xabEr du lei av \xc3\xa5 jage rumenere?\xc2\xbb for \xc3\xa5 samle inn penger til telt for \xc3\xa5 huse tiggere i Oslomarka. I mai startet de med arbeidsformidling og i juni lanserte de gatemagasinet Folk er Folk etter modell av =Oslo, begge deler tiltak for \xc3\xa5 tilby alternativ til tigging. Da romfolk i juli etablerte en mye omtalt teltleir utenfor Sofienberg kirke, kritiserte Folk er folk m\xc3\xa5ten politiet behandlet saken p\xc3\xa5, og forsvarte romfolket. Organisasjonssekret\xc3\xa6r og fungerende talsperson Bj\xc3\xb8nnulv Evenrud, mottok flere drapstrusler etter dette. Evenrud ble senere samme \xc3\xa5r k\xc3\xa5ret til \xc3\x85rets nordmann av magasinet Ny Tid for sitt arbeid for romfolket.'